**Un ultim sărut...**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un ultim sărut dac-ar fi să-mi mai dai,

Te-aș crede un înger, m-aș crede în Rai;

Apoi liniștit aș putea ca să mor,

Și n-am să mai simt nici al morții fior.

Un ultim sărut dac-ar fi să primesc,

Din buzele-ți calde cu iz îngeresc,

Mi-ar fi tot aleanul uitat și promit :

Nimic din ce-a fost n-o să pot să omit!

Un ultim sărut de-ar mai fi pe pământ

Te rog dă-mi-l mie și îți fac jurământ

Că dragostea noastră-mi va fi sfânt odor –

Mai dă-mi un sărut și apoi pot să mor!